Первомайски (ГӀирмин Первомайскан кӀошт)

Первома́йски (1944 шо кхаччалц Джурчи́; , ) — гӀалин тайпана посёлок ГӀирмехь, Республика ГӀирмин  Первомайскан кӀоштан а, Первомайски йуьртан меттиган а йукъ (Украинин административан-мехкан йекъайаларца — Автономин Республика ГӀирмин Первомайски поселкан кхеташо).

 Бахархой 

Сийлахь-Боккха Даймехкан тӀом балале Джурчи йара бай-аренан ГӀирмин масех йуьртах цхьаъ, чохь эстонхой беха.

 Истори 

 Джурчи XVIII бӀешеран чаккхенгахь — XX бӀешеран йуьххьехь 
Дуьххьара Джурчи эвла хьахайар карийна «Перекоп гӀалех а, цуьнан уездах а йаздарехь» 1798 шеран. Оцу хенахь цигахь вехара 62 стагЦГИА СССР, ф. 1350, оп. 312, д. 23, л. 7., ткъа  XIX бӀешеран йуьххехь кхузахь вара 152 вахархо. Эвлан бахархой латта а, даьхний а лелош бара.

Первомайскан поселкан йисташкахь карийна борзанан оьмаран белхан гӀирс.

ГӀирмин тӀом чекхбаьллачул тӀехьа 1853-1856 шерашкахь Джурчи эвла дӀакхоьссина йараКрымский облгосархив, ф. 81, оп. 1, д. 802, лл. 13—18., амма XIX бӀешеран 60-гӀа шераш долалуш эстонхойн ахархойн 30 сов доьзал кхелхира кхуза Ярвамаан уездераСписки населённых мест Российской империи, т. 41. Таврическая губерния, 1865, стр. XLIV.. 1886 шарахь эвлахь, «Волости и важнѣйшія селенія Европейской Россіи» справочникца, вехара 167 стаг 28 цӀенойн хӀусамехь, болх беш йара лютеранийн зугӀар а, баккхал а. XX бӀешеран йуьххьехь Джурчи йукъайоьдара Перекопскан уездан, бахархой бара 334 стаг. Гергара цӀерпошнекъан станци (Воинка) йара 25 км йуьртан гена, говрийн станци — 12 км, ткъа поштан-телеграфан — 4 кмСборник по основной статистике. Перекопский уезд, вып. 1. Подворная перепись, стр. 7, 39..

Дуьненан хьалхара тӀом болабаларца ахархойн хьал чӀогӀа телхира, дукхаха болу боьрша нах эскаре кхайкхира.

 Посёлок советийн заманахь 
1918 шеран январь чекхболуш Джурчи деира Советийн Ӏедал, кхоьллира ревком, председатель хӀоттийра К. И. Высотин. 1918 шеран майхь немцойн эскарша Джурчин оккупаци йира, ноябрь чекхболуш уьш хийцира кӀайнгвардихоша, 1919 шеран апрелехь уьш аракхийсира ЦӀен эскаран дакъоша.

 ГӀарабевлла бахархой 
 Гурин, Василий Иванович (1939—2018) — советийн а, украинийн а исбаьхьалча, Украинин халкъан исбаьхьалча.
Гибалов, Николай Григорьевич (1932—1998) — «Коммунизман байракх» колхозан комбайнёр, Социалистийн Къинхьегаман турпалхо.

 Билгалдахарш 

 Литература 


 Хьажоргаш 


Категори:ГӀирмин гӀалин тайпана посёлкаш
Категори:ГӀирмин Первомайскан кӀоштан нах беха меттигаш
Категори: Эстонехь йоцу Эстонин нах беха меттигаш